Zápis CTM ku dňu 8. 7. 2020

* Dňa 14. 6. sa konalo prvé zasadanie CTM v tomto roku – bratislavskí členovia boli prítomní osobne, ostatní online.

Program bol nasledovný (v zátvorkách uvádzam konkrétne výstupy zo zasadania):

* Zhrnutie informácií týkajúcich sa štruktúry CTM 2020 – spolupracovníci, dokumenty (Smernica – doplniť a prepracovať, Žiadosť o členstvo + Súhlas so zaradením do CTM – ostávajú naďalej v platnosti, repre zmluvy – zastrešuje pSFP)
* Zhrnutie pôvodne nastavených plánov pre r. 2020 / zhodnotenie doterajšej situácie v r. 2020 (väčšina akcií zrušená pre korona vírus, uvidíme, ako sa vyvinie situácia, ktoré akcie sa budú prípadne konať neskôr v roku...)
* Vyjadrenia k prihláškam U23 – schválenie/zamietnutie členstva v CTM 2020 na základe splnenia/nesplnenia kritérií pre r. 2020 vyhlásených na začiatku r. 2019 (keďže členstvo v CTM je úzko späté s reprezentáciami a tento rok boli všetky plánované šampionáty zrušené, CTM rozhodlo nezaoberať sa pre r. 2020 žiadosťami o členstvo v CTM 2020 a iba určiť podmienky členstva pre r. 2021, s ohľadom na neskorý začiatok sezóny – viď nižšie)
* Plán aktivít na zvyšné mesiace r. 2020 (turnaje, kempy, akcie, tréningy, kurz pre trénerov... – viď nižšie)
* Reprezentácie 2020 (tento rok boli zrušené všetky plánované šampionáty – ME espoirs m/ž, ME jr a tiež turnaj vo Valence, kam sme chceli vycestovať s 1 tímom)
* Rozpočet 2020 – pôvodný vs aktuálny (v procese úprav a prepracovania z dôvodu špeciálnej situácii spôsobenej korona režimom; návrhy ako využiť peniaze nevyužité na pôvodne plánované aktivity: výroba erárnych tričiek člen CTM / spolupracovník CTM, dokúpiť trénovacie sady - pre BA + regio CTM)
* Podmienky členstva pre r. 2021 (vyhlásené pred začiatkom sezóny 2020/poslané klubom 14. 6. – viď tiež Zápisnica CTM zo zasadania 14. 6. 2020)
* Dňa 26. 6. **sa obnovili pravidelné tréningy na Národnom guľodrome**, ktoré slúžia primárne ako nábor hráčov/hráčiek vo veku 6 – 17 r. do CTM; tréningy sa delia na **2 skupiny – 16-17 hod. deti do 12 r., vrátane / 17-18 hod. 13-22 r.**
* **AKCIE 2020**
* Decathlon Vitalsport 2020 zrušený; v priebehu letných mesiacov však chystajú obdobné akcie ako bol Vitalsport, ale organizované v menšom a každý klub samostatne = 1 deň/1 klub; CTM potvrdilo záujem o účasť;
* Dni Petržalky zrušené, resp. roztrúsené do jednotlivých akcií na celé leto;
* ostatné akcie: Wannado 2020 - ?, Športuj Slovensko - ?;
* plán: nábor hráčov/hráčiek vo veku 6 - 17 rokov ZŠ Vazovova (v spolupráci s Patrikom Šipošom);
* nábor hráčov/hráčiek vo veku 6 - 17 rokov v rámci letných táborov v Hoteli Kormorán Šamorín (26.-31. 7. + 23.-28. 8.);
* 20. + 21. 8. **Tréningový kemp pre U23** – miesto konania **Lučenec**- Opatová ul. Parašutistov; s účasťou družobného klubu Lučenca – klubu Sárvár, Maďarsko;
* turnaj **II. ročník mix dvojíc JR + espoir/dospelý –** nedeľa **16. 8.,** Národný guľodrom BA;
* DarWin – 13. septembra, Kuchajda.

**CTM odporúča všetkým štatutárnym zástupcom klubov, ktoré majú registrovaných hráčov/hráčky U23, aby sa aktívne pričinili k tomu, aby títo ich členovia/členky splnili podmienku pre možnosť čerpania príspevku z rozpočtu SFP, a síce účasť na minimálne 3 turnajoch do 30. 9. 2020.**

**CTM tiež vyzýva všetkých k spolupráci pri nábore a licencovaní hráčov/hráčiek U23, najmä U18.**

Dňa 8. 7. 2020 spísala: Jana Lazarová, predsedkyňa CTM